Amalunga ePhalamende yeBotswana: Kabaphiwe Amaphepha Okusebenza abeZimbabwe 
Enze linkuthazo amalunga edale lephalamende lakweleBotswana esithi kabaphiwe imvumo yokusebenza abeZimbabwe ikakhulu emapulazini kanye lekwakheni okuyimisebenzi engakhawabithwa yizizalwane zalelo lizwe.
GABORONE — Amanye amalunga edale lephalamende yakwele Botswana asekhuthaza uhulumende ukuba ayekethise eminye yemithetho ukuze abeZimbabwe benelise ukuthola amaphepha okusebenza ikakhulu emapulazini kanye lekwakheni okuyimisebenzi engakhawabithwa yizizalwane zalelo lizwe. Ommele ibandla elibusayo edale lephalamende kwele Botswana, umnunzana Paulson Majaga nguye okhokhele linkulumo ecela uhulumende weBotswana ukuthi akhangelisise imithetho yokunikeza amaphepha ikakhulu kulabo abeZimbabwe. Umbono wakhe, othole usekelo kwabanye bakhe, uthi kumgceke ukuthi abeBotswana abakhwabithi imsebenzi yemapulazini kanye leyokwakha kukanti abeZimbabwe bona abakhethi. UMajaga uthi kuqakathekile ukuthi uhulumende wakhe abaphe amaphepha basebenze bekhululekile, njalo okusemthethweni. Umphathintambo wogatsha olunikeza amaphepha okuhlala kanye lokusebenza kweleBotswana, ubike ukuba uzalukhangela loludaba aphendukise impendulo edale lephalamende. Okwakhathesi, eleBotswana liyala ukunikeza amaphepha kwabavela phandle lisithi imsebenzi yemapulazini leyokwakha igcinelwe izizalwane zayo. Kodwa inyathela lephalamende lithokozisa umnunzana Somandla Mpofu. “ Njalo uthi kunganceda uhulumende weBotswana olahlekelwa yimali enengi ebisela abangalamaphepha eZimbabwe njalo ekhala ngokudalwa kwamacala. “”. Ekuhlaleni kwedale elifanayo, abeZimbabwe banconywe ngokusebenza ngobunono langokwethembeka noma nje bebhekane lomumo onzima ekhaya. Umnumzana Somandla Matshazi uthi akumangalisi ukuthi idale leBotswana lincome indlela izizalwane zeZimbabwe ezisebenza ngayo. “ AbeZimbabwe abanengi batholakala kungahlangothi yemisebenzi etshiyeneyo njalo endaweni ezinengi bayadingakala okudlula izizalwane zeBotswana ngenxa yokwaziwa njengabantu abasebenza njengoBenjamin kugwalo oludumileyo luka Animal Farm.